[{"text_idx": "#000003", "text": "Mae f\u2019ymarfer yn archwilio\u2019r cysylltiadau dwfn sydd gan fodau dynol a\u0302 lle a thirwedd. Mae gennyf ddiddordeb mewn sut y gall deunyddiau weithredu fel dynodwyr hunaniaeth; yn dylanwadu ar y ffordd yr ydym yn gweld ein hunain a\u2019r byd o\u2019n cwmpas trwy argraffu emosiwn a chof ar ein hamgylchoedd. Mae fy ngwaith yn crynhoi harddwch garw tirwedd fy nghartref \u2013 pentref chwarel yng Ngogledd Cymru \u2013 trwy ddefnyddio nodweddion corfforol llechi Cymreig a deunyddiau eraill a geir yn lleol. Llechi Cymreig pur wedi eu toddi a\u2019u siapio a phowlenni porslen wedi\u2019u gwydro a\u0302 darnau o lechen a gwydredd a wnaethwpyd o eithin a gasglwyd ac a losgwyd ar fynyddoedd y Carneddau."}, {"text_idx": "#000004", "text": "\u2018Rwy\u2019n artist a anwyd yng Nghanada sy\u2019n byw ac yn gweithio yng Nghaerdydd ar hyn o bryd. Cwblheais yn ddiweddar fy ngradd Meistr mewn Serameg a Chreu gyda rhagoriaeth o Brifysgol Metropolitan Caerdydd (2022) ac \u2018rwy\u2019n Artist Preswyl yn Stiwdios Fireworks Clay. \u2018Rwy\u2019n defnyddio cerflunwaith ffigurol ynghyd ag offer a dulliau adrodd mythau fel ffordd o ledaenu\u2019r straeon hyn a chodi ymwybyddiaeth o sut mae\u2019r straeon yn effeithio ar fy hunaniaeth a\u2019m cysylltiad ag eraill. Yn gynyddol, \u2018rwyf hefyd yn archwilio\u2019r mythau penodol sydd wedi eu gwreiddio o fewn ein diwylliant."}, {"text_idx": "#000006", "text": "Mae Anastassia Zamaraeva yn artist serameg gerfluniol wedi\u2019i lleoli ym Manceinion, y DU. Yn hanu o Rwsia yn wreiddiol, symudodd ei theulu i Ganada pan \u2018roedd yn 6 oed. Dyma le cafodd ei chyflwyno i glai. Fel oedolyn, symudodd Anastassia i ffwrdd oddi wrth serameg. Cwblhaodd BA mewn Pensaerni\u0308aeth a gweithiodd yn y proffesiwn hwnnw am nifer o flynyddoedd. Yn 2018, symudodd yn o\u0302l i glai a dechreuodd weithio yn y maes gofal cymdeithasol. Bu\u2019r ymdrech ddeuol hon i fynegi ei hun trwy greu celf a chynorthwyo eraill yn ei harwain at ymgymryd ag MA mewn Seicotherapi Celf, y gobeithir ei chwblhau ym mis Gorffennaf 2023. Dros y tair blynedd diwethaf, mae Anastassia wedi datblygu ei hymarfer yn ei stiwdio gartref. Yn gweithio ar ei phen ei hun yn gwneud archwiliadau hynod bersonol, mae Anastassia wedi darganfod bod gan glai ryw allu cynhenid i\u2019n cysylltu ni a\u0302\u2019n profiadau anymwybodol o\u2019r gorffennol."}, {"text_idx": "#000009", "text": "Gofynnir i\u2019r pedwar sydd wedi cyrraedd y rownd derfynol ddod a\u0302 detholiad o\u2019u gwaith i gymryd rhan yn arddangosfa\u2019r Gwneuthurwyr Newydd yn ystod y penwythnos. Bydd pawb sy\u2019n cyrraedd y rownd derfynol yn cael tocyn penwythnos a lle i aros ar gyfer yr W\u0302yl Serameg Ryngwladol 2023. Bydd gan yr holl gystadleuwyr yn y rownd derfynol broffil ar wefan ICF ac rydym yn argymell bod ganddyn nhw wefan neu flog i gysylltu hefyd. Bydd y pedwar sydd wedi cyrraedd y rownd derfynol yn parhau i dderbyn cefnogaeth gan yr ICF o ran rhoi cyhoeddusrwydd ar draws cyfryngau cymdeithasol ICF yn yr amser tan yr W\u0302yl nesaf o leiaf."}]